Ribe Stifts Adresseaviser, 1837-02-21
Udenlandske Efterretninger. Spanien. J de nordlige Provindser er endnu intet Afgjørende forefaldet. Efterretninger fra Madrid mælde, at Ministeren Hr. Mendizabal for kort Tid siden er bleven overfalden af den bekiendte Sergeant Garcia, der stod i Spidsen for den Militæropstand, der førte til Antagelse af Constitutionen af 1812. Garcia synes at have staaet i den Formening, at den Fortjeneste, han havde indlagt sig af Staten, ikke kunde betales dyrt nok; han havde derfor siden hiin Begivenhed ikke ophørt med at gjøre overdrevne Fordringer, som imidlertid ikke bleve synderlig paaagtede af Hr. Mendizabal, der længe havde været kjed af hans Anmasselser. D. 4de d. M. stillede Garcia sig udenfor Ministerens Hotel, og, da denne kom hjem fra Cortesforsamlingen, gik hiin ham imøde og fornyede sine Fordringer. Da Hr. Mendizabal ikke vilde indlade sig med ham, saa bebreidede Garcia ham med høirøstet Bitterhed hans Utaknemlighed mod en Mand, hvem han havde at takke for sit Ministerium. "Denne Gang." - føiede han derpaa til – "skal Du ikke slippe fra mig med glatte Ord!" og dermed greb han Ministeren fat ved Kraven. Begge brødes med hinanden; men Hr. Mendizabal fik Hjælp, og Sergeanten, blev bragt i Fængsel. Derfra har han siden ladet sin Røst lyde i offentlige Blade og forlangt Frihed, Belønning, men fremfor Alt Dommere. J Madrid troede man imidlertid, at Regjeringen vilde søge at undgaae den Scandal, som vilde være forbunden med at anlægge Proces mod Hovedmanden for den sidste Revolution, og at Ministrene derfor vilde benytte den dem tillagte overordentlige Myndighed til, uden Videre, at transportere Hr. Garcia til de canariske Øer. D. 4de Febr. holdt Cortes et hemmeligt Møde, fordi Cataloniens Deputerede vilde fordre Oplysning af Ministeriet om flere Gienstande. Hr. Vila forlangte da, som deres Organ, 1. Regnskab for den Brug, Regjeringen hidtil havde gjort af den overordentlige Magt, som var den betroet; 2. Oplysning om Anledningen til de sidste Uroligheder i Barcellona, samt om Grunden til, at det constitutionelle Municipalitet sammesteds var blevet afløst af det tidligere Municipalitet fra det kongelige Statuts Tider, og endelig 3, Angivelse af de Grunde, som bevægede Regjeringen til at give Generaler fra Statutstiden Fortrin for constitutionelle Generaler. Ministrenes Forklaringer maae være befundne tilfredsstillende; thi de cataloniske Deputerede vovede ikke at indlade sig videre, og Forsamlingen gik over til Dagens Orden. Hr. Lopez har igjen overtaget sine Forretninger, som Jndenrigsminister. Han havde selv i Forveien erklæret i Kamrene, at han havde ladet sig meddele 20 Dages Permission alene af den Grund, at han ikke vilde være nødt til at gaae strengt tilværks mod den fortjenstfulde, men ulydige Narvarz. Nn derimod, da Nar var uden hans Medvirkning var forviist fra Madrid og skulde stilles for en Krigsret, var der Jntet i Veien for, at Ministeren igien kunde modtage sin Portefeuille. Narvas's Brøde skal egentlig bestaae der, at han hører til en Forening af Moderationsmænd, som kalde sig Jovellanos, og hvis Øiemed skal være at vende tilbage til det kongelige Statut. Ved Postens Afgang gik det Rygte i Madrid, at der i dette Parties Aand var i Vittoria udbrudt en Militæropstand, hvis Løsen var: "Leve det kongelige Statut, Ned med Ministrene." - En ny og skrækkelig Landeplage truer det af saa mange andre Ulykker hjemsøgte Spanien, nemlig - Pesten. Jfølge flere med hinanden overeensstemmende Efterretninger var denne Syge udbrudt, i de overfyldte Fængsler i Carthegena og Cadix og rasede frygtelig blandt Fangerne. Ogsaa i de Madrider Hospitaler herskede en morderisk Sygdom. Dog ere de Bekymringer maaskee overdrevne, som i disse Sygdomme see et Forbud paa eller en Begyndelse til den virkelige orientalske Pest.